Public procurement notice: Contract Notice
Published: 2021-12-24
Buyer: Magyar Posta Zártkörűen Működő Részvénytársaság
Country: HU
Contract type: Supplies
Procedure: Negotiated procedure
CPV classification: 30130000 | 30131000 | 30132000 | 30132100 | 48313000
Submission deadline: 2022-01-24
Award criteria: The most economic tender

Technical requirements: A Magyar Posta Zrt. Országos Logisztikai Központjában kialakítandó számítógépes támogatású manuális feldolgozó rendszer [rövid megnevezés: OCR CAMS manuális levélfeldolgozó rendszer].
Eljárás megnevezése: A Magyar Posta Zrt. Országos Logisztikai Központjában kialakítandó számítógépes támogatású manuális feldolgozó rendszer [rövid megnevezés: OCR CAMS manuális levélfeldolgozó rendszer].
Jelen eljárás tárgyát képezi az ajánlatkérő (AK) részére számítógépes támogatású manuális levélfeldolgozó rendszer szállítása a Magyar Posta Zrt. Országos Logisztikai Központjába, és ahhoz kapcsolódó szolgáltatások nyújtása.
AK részére stratégiai fejlesztés keretében szükségessé vált a jelenlegi, tisztán manuális levélfeldolgozás kiváltása centralizált, nagy rugalmasságú, széles fizikai paramétermezőben megbízhatóan működő, gépi támogatású manuális levélfeldolgozással.
AK a sorbarendezést és az A/B napi kézbesítési modellt teljeskörűen megvalósítja a ~ 4 000 000 magyarországi címhelyre a manuális feldolgozás során. A manuálisan feldolgozandó küldemény mennyiség ~ 400 000 - 500 000 db/nap.
Az új feldolgozási modellhez kapcsolódóan szükséges a kézbesítő járások „modulokra” bontása (maximum 8 modul alkot egy kézbesítő járást), és a modul szemléletű válogatás megvalósítása.
A feldolgozás során elvárás a küldeményen feltüntetett küldeményazonosító, és a címzett címadatainak felismerése videokódolással támogatott OCR (Optical Character Recognition; optikai karakterfelismerés) alapú szoftver alkalmazásával, valamint a felismert adatok alapján a CAMS (Computer Aided Manual Sorting; számítógép vezérelt manuális feldolgozás) eszközön történő, a műszaki leírás 2.6. pontjában rögzített mélységű válogatás.
A CVB (Címzettre Vonatkozó Bejelentés; ilyen esetén a feladó részére kerülnek visszaküldésre a küldemények) szolgáltatásban érintett küldemények OCR feldolgozására vonatkozóan a feladói címblokkon belül a cím- és névadatok felismerését kell biztosítani.
a) 25 db OCR station szállítása (a kapcsolódó IT rendszerrel, az eszközök sikeres átadás-átvételének időpontjától kezdődően a 36 hónap gyártói támogatással, üzembehelyezéssel és oktatással);
b) 60 db CAMS station szállítása (a kapcsolódó IT rendszerrel, az eszközök sikeres átadás-átvételének időpontjától kezdődően a 36 hónap gyártói támogatással, üzembehelyezéssel és oktatással);
c) Üzemeltetés támogatás biztosítása az eszközök sikeres átadás-átvételének időpontjától kezdődően 1 (egy) hét időtartamban.
a) Hotline hibaelhárítás szolgáltatás: A szállítandó eszközök sikeres átadás-átvételének időpontjától kezdődően 60 hónap időtartamra. AT által biztosított szakértői hot-line hibaelhárítás (5x8), angol vagy magyar nyelven. AT a szerződés időtartama alatt heti 5 nap 8 órában (hétfő-péntek) magyar vagy angol nyelven hotline szolgáltatást biztosít megfelelően képzett, a szállított rendszerhez hasonló rendszerek üzemeltetésében gyakorlattal rendelkező szakember/szakemberek segítségével; elsődlegesen telefonon érkezett bejelentésekre, amely szükség esetén kiegészülhet elektronikus levelezésen (e-mail) keresztül. Ennek során az alábbi feladatokat látja el: támogatás nyújtása a hiba behatárolásában; hibák elemzése és javaslattétel a hibák elhárítására; szükség esetén tájékoztatás nyújtása a telepített rendszer, technológia és eszközök alkalmazásával és használatával kapcsolatban, valamint igény esetén segítséget nyújt a dokumentációk értelmezéséhez.
b) Távoli hozzáférés szolgáltatás: A szállítandó eszközök sikeres átadás-átvételének időpontjától kezdődően 24 hónap időtartamra. Távoli hozzáférés szolgáltatás biztosítása: ellenőrzés, diagnosztika, javítás, olyan hibajavítás, melyet a nyertes ajánlattevő nem az OLK helyszínén lát el, hanem akár a saját, akár más helyszínről, távoli hozzáféréssel.
c) Alkatrészellátás biztosítása: Pótalkatrész egységek száma: 25 db OCR, 60 db CAMS station a szállítandó eszközök sikeres átadás-átvételének időpontjától kezdődően 60 hónap időtartamra. Alkatrészellátás biztosítása: Az OCR és CAMS eszközök folyamatos üzemvitelhez szükséges valamennyi alkatrész; fogyó-kopó alkatrész biztosítása a szállítandó eszközök sikeres átadás-átvételétől számított 60 hónap időtartamban, tételes alkatrészlista és szállítási határidők megjelölésével. Az alkatrészek elszámolása az átalánydíjban történik.
Tesztelési eljárással kapcsolatos elvárások: Az AT-nek kell kidolgoznia a részletes tesztelési eljárás metodikáját, amit Ajánlatkérő jóváhagy az elfogadott végleges Finomspecifikációban. Magát a tesztelést közösen végzik, az Ajánlatkérő kéri a gyári (FAT) és telephelyi (SAT) tesztelési fázisok beütemezését. A tesztelésnek része kell, hogy legyen a szoftver telepítési dokumentáció és a telepítőkészlet ellenőrzése is a FAT során.

Eligibility requirements: Az eljárásban nem lehet részvételi jelentkező (RJ) /közös RJ/, alvállalkozó (AV), ajánlattevő (AT) és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésében foglalt kizáró okok bármelyike fennáll, a Kbt. 62. § (1) bekezdés c) pontja szerinti kizáró okok tekintetében a Kbt. 62. § (1a) bekezdésben foglaltakat is figyelembe véve. Ajánlatkérő (AK) a Kbt. 74. § (1) bekezdése alapján kizárja az eljárásból azt a RJ-t, AT-t, AV-t, ill. az alkalmasság igazolásában részt vevő szervezetet, aki a kizáró okok hatálya alá tartozik, ill. aki részéről a kizáró ok az eljárás során következett be. A kizáró okok fenn nem állását a RJ /közös RJ-k/, valamint adott esetben az alkalmasság igazolásban részt vevő gazdasági szereplő előzetesen, az Egységes Európai Közbeszerzési Dokumentummal (EEKD/ESPD - EKR űrlap) köteles igazolni. Azon AV-k esetében, akik nem vesznek részt az alkalmasság igazolásában, a Kbt. 67. § (4) bekezdése alapján a RJ-nek kell nyilatkozni arról, hogy nem vesz igénybe a Kbt. 62. § (1)-(2) bekezdései szerinti kizáró okok hatálya alá eső AV-t (EKR űrlap). Öntisztázás: AK felhívja a figyelmet a Kbt. 64. §-ában foglaltakra. AK a Kbt. 69. § (4)-(6) bekezdéseiben foglaltak alapján az értékelési szempontokra figyelemmel legkedvezőbbnek tekinthető AT-t, megfelelő határidő tűzésével, felhívja a kizáró okok és az alkalmassági követelmények tekintetében a közbeszerzési dokumentumokban előírt igazolások benyújtására, valamint és az érintett ajánlattevők ajánlata vonatkozásában ellenőrzi a Kbt. 69. § (11) bekezdés szerinti adatbázisok adatait. AK az eljárást lezáró döntés meghozatalát megelőzően dönthet úgy, hogy nemcsak a legkedvezőbb, hanem az értékelési sorrendben azt követő, meghatározott számú következő legkedvezőbb AT-t is felhívja az igazolások benyújtására. AK felhívja a gazdasági szereplők figyelmét a Kbt. 69. § (7) bekezdésében foglaltakra, vagyis ha az ajánlatkérőnek a részvételi jelentkezések és az ajánlatok bírálata során kétsége merül fel valamely gazdasági szereplő nyilatkozatának valóságtartalmára vonatkozóan vagy az ajánlatkérő megítélése szerint az eljárás megfelelő lefolytatásához egyéb okból szükséges, bármikor öt munkanapos határidő tűzésével kérheti az érintett ajánlattevőt vagy részvételre jelentkezőt, hogy nyújtsa be a (4) bekezdés szerinti igazolásokat. Az igazolások benyújtására felhívott AT/RJ-nek az alábbiak szerinti kell igazolnia, hogy vele szemben az előírt kizáró okok nem állnak fenn: - Magyarországon letelepedett AT/RJ-nek a kizáró okok hiányát a 321/2015. (X. 30.) Korm. rendelet (a továbbiakban: „Kr.”) 8. §-ában foglaltak szerint kell igazolni, - Nem Magyarországon letelepedett AT/RJ-nek a kizáró okok hiányát a Kr. 10. §-ában foglaltak szerint kell igazolni. A kizáró okok hiányának igazolása során a Kr. 12-16. §-aiban foglaltak megfelelően irányadóak. A kizáró okokra vonatkozó igazolások tekintetében alkalmazandó a Kr. 1. § (7) bekezdésében foglalt rendelkezés. RJ-nek nyilatkoznia kell, hogy vonatkozásában folyamatban van-e változásbejegyzési eljárás (nemleges tartalmú nyilatkozat is benyújtandó) (EKR űrlap). Folyamatban lévő változásbejegyzési eljárás esetében a RJ köteles ajánlatához csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. AK felhívja a figyelmet a Kbt. 35. § (2a), (7); 41/A. § (1), (3), (4), (5); 65. § (12); 69. § (11)-(11a)-ban foglaltakra.